04/09/2012 | Administración LocalMunicipal
Curtis
Execución subsidiaria de orde de limpeza Ramón Espiñeira, 7, Teixeiro

Por darse as circusntancias fixadas no parágrafo 5 do artigo 59 da Lei 30/1992 de 26 de novembro de réxime xurídico das administracións públicas e procedemento administrativo común, procédese á publicación no Boletín Oficial da Provincia, e no Taboleiro do concello aos efectos previstos na Lei, do seguinte Decreto: “Decreto nº 303.- ASUNTO: EXECUCIÓN SUBSIDIARIA DE ORDE DE LIMPEZA (EXP dcia 6/12) Don Javier Francisco Cainzos Vázquez, Alcalde Presidente do Concello de Curtis, provincia de A Coruña, en uso das competencias que me outorga a lexislación vixente, e de acordo cos seguintes antecedentes de feito: 1 – Tramitación polo concello de Curtis expediente conducente á limpeza de parcela número 7 da rúa Ramón Espiñeira en Teixeiro, referencia catastral 8668401NH7786N0001PG.2- A propietaria da parcela conforme as averiguacións practicadas é a empresa mercantil PAHIÑO INMOBILIARIA S. L. 3- Queda acreditado no expediente que un dos requirimentos de limpeza tramitados, foi recibido por Pahiño Inmobiliaria S. L, o día 23 de outubro de 2009, no enderezo Cuesta de la Tapia, 36, baixo.15660 – Cambre, facendo caso omiso do mesmo.4- Ante a inactividade da empresa responsable, e para maior garantía, procedeuse a publicar no taboleiro do concello e no BOP, o decreto polo que se ordeaba a limpeza da parcela de referencia, asemade remitiuse novamente por correo certificado. Neste último caso a notificación veu devolta coa dilixencia de “descoñecido” E FUNDAMENTOS DE DEREITO: Lei 30/1992 de 26 de novembro de Réxime xurídico das administracións públicas e procedemento administrativo común. Lei 9/2002 de 30 de decembro de Ordenación Urbanística e Protección do Medio Rural de Galicia. Decreto 28/1999 de 21 de xaneiro polo que se aproba o Regulamento de disciplina urbanística para o desenvolvemento e aplicación da Lei do solo de Galicia. Plan Xeral de ordenación municipal aprobado por Orde de 19 de setembro de 2011. Esta Alcaldía é competente conforme ós artigos 209, 222 da 9/2002 antedita, e o artigo 21 da Lei 7/1985 de 2 de abril Reguladora das Bases de Réxime Local. RESOLVO: 1- Proceder á execución subsidiaria da orde de execución de limpeza da parcela catastral 8668401NH7786N0001PG, rúa Ramón Espiñeira, 7, Teixeiro, acordada en Decreto 141 de data 4 de maio de 2012 2- Solicitar da autoridade xudicial competente os permisos ou autorizacións que correspondan para o fin de que a persoa á que se lle encargue a limpeza poida entrar no solar de referencia.3- Os gastos, danos e prexuízos serán a costa do obrigado a limpeza da parcela, e se lle esixirán consonte o establecido na Lei.4- Notificar o presente acordo na forma legalmente prevista. Así o manda e asina o Sr. alcalde en Curtis, o vinte de agosto de dous mil doce.” Contra o presente acordo, que pon fin á vía administrativa, poderá interpoñer recurso contencioso administrativo, ante o xulgado do contencioso administrativo competente, no prazo de 2 meses, a contar dende o día seguinte no que se practique a notificación (art.109 LRJ). Se ben con anterioridade cabe interpoñer con carácter potestativo recurso de reposición, ante o propio órgano que dictó o acordo, no prazo dun mes, polo que empezará a contarse dende a notificación da resolución desestimatoria, se fora expresa ou despois da súa desestimación tácita, que se producirá se, no prazo dun mes, non se resolve o recurso de reposición interposto. Independientemente do anterior, poderá interpoñer calquera outro recurso que estime procedente. Curtis, 22 de agosto de 2012. Mónica Gesto Nieto, Secretario accidental.